**MAŽAENERGIŲ IŠMANIŲJŲ PASTATŲ TYRIMŲ LABORATORIJOS ĮRANGA**

VIEŠOJO PIRKIMO-PARDAVIMO SUTARTIS

2021 m. kovo mėn. 16 d. Nr. V22-020

Klaipėda

Klaipėdos valstybinė kolegija, juridinio asmens kodas 111968056, atstovaujama direktorės Gražinos Markvaldienės, veikiančios pagal Kolegijos statutą,

ir

UAB „NRG Site“ (toliau – Tiekėjas), juridinio asmens kodas 300516920, Svajonės g. 21, LT – 94101 Klaipėda, atstovaujamas direktoriaus Andriaus Beniušio, veikiančio pagal bendrovės įstatus,

toliau Pirkėjas ir Tiekėjas kiekvienas atskirai gali būti vadinami Šalimi, o abu kartu – Šalimis,

* 1. atsižvelgdami į tai, kad Pirkėjas, įgyvendindamas iš Europos Sąjungos lėšų bendrai finansuojamą projektą Nr. 09.1.1-CPVA-V-720-04-0001 “Technologijos ir biomedicinos mokslų infrastruktūros modernizavimas, tenkinant Vakarų Lietuvos regiono poreikius”, 2021 m. sausio 1 d. paskelbė tarptautinį pirkimą „Mažaenergių išmaniųjų pastatų tyrimų laboratorijos įrangos pirkimas“ (pirkimo numeris – 520256) (toliau – Pirkimas), o Tiekėjas 2021 m. vasario 10 d. pateikė pasiūlymą ir buvo pripažintas Pirkimo laimėtoju,

sudarė šią viešojo pirkimo-pardavimo sutartį (toliau – Sutartis) ir susitarė dėl Sutartyje išvardytų sąlygų.

1. Bendrosios nuostatos
   1. Ši susitarimas susideda iš toliau nurodytų dokumentų, kurie apima „Sutarties“ sąvoką ir kurie ginčo atveju, taikomi tokia prioriteto tvarka:
      1. Sutartis;
      2. Sutarties priedai (išskyrus Pasiūlymą);
      3. Pirkimo dokumentai;
      4. Sutarties pakeitimai;
      5. Pasiūlymas.
   2. Jeigu Sutartyje nenurodyta kitaip, Sutartyje vartojamos sąvokos atitinka Pirkimo dokumentuose ir Viešųjų pirkimų įstatyme vartojamas sąvokas. Sutarties skyrių pavadinimai naudojami tik nuorodų tikslu ir negali būti naudojami aiškinant Sutartį.
   3. Jeigu Sutartyje nenurodyta kitaip, žodžiai, vartojami vienaskaitos forma taip pat reiškia ir daugiskaitą, vienos giminės žodžiai apima ir kitos giminės atitinkamus žodžius, žodžiai reiškiantys asmenis apima ir juridinius, ir fizinius asmenis, o nuoroda į visumą taip pat reiškia ir nuorodą į jos dalį, ir (kiekvienu konkrečiu atveju) atvirkščiai.
   4. Jeigu Sutartyje nurodyta reikšmė skaičiais ir žodžiais skiriasi, vadovaujamasi žodžiu nurodyta reikšme.
   5. Jeigu Sutartyje nenurodyta kitaip, trukmė ir terminai skaičiuojami kalendorinėmis dienomis.
   6. Jei pateikiamos nuorodos į teisės aktus, turi būti taikomos aktualios teisės aktų redakcijos, jeigu nenurodyta kitaip.
2. Atsakingi asmenys ir bendravimas
   1. Pirkėjo atstovai, atsakingi už Sutarties vykdymą:
      1. \_\_\_\_\_\_\_\_\_\_\_organizuoja Pirkėjo įsipareigojimų įvykdymą, kontroliuoja prievolių vykdymą, jų kokybę ir atitiktį Sutarties reikalavimams;
      2. \_\_\_\_\_\_\_\_\_\_\_\_\_\_\_ organizuoja visą susirašinėjimą su Tiekėju, inicijuoja netesybų taikymą, Sutarties pakeitimus, pratęsimą (jei reikia) kontroliuoja, kaip Tiekėjas pateikia garantijos dokumentus ir vykdo kitus sutartinius įsipareigojimus.
   2. Pirkėjo atstovas, atsakingas už Sutarties ir jos pakeitimų paskelbimą – \_\_\_\_\_\_\_\_\_, jo nesant – jį pavaduojantis Pirkėjo darbuotojas.
   3. Tiekėjo atstovas, atsakingas už Sutarties vykdymą – Andrius Beniušis, tel. +37068788367, el. paštas: andrius@nrgsite.lt.
   4. Šiame Skyriuje nurodyti Šalių atsakingi asmenys neturi teisės pasirašyti Sutarties pakeitimų.
   5. Pirkėjo elektroninio pašto adresas kuriuo, Sutarties vykdymo metu, siunčiami Tiekėjo pranešimai ir (ar) prašymai Pirkėjui yra: \_\_\_\_\_\_\_\_\_\_\_\_\_\_\_\_\_\_\_.
   6. Tiekėjo elektroninis pašto adresas kuriuo, Sutarties vykdymo metu, siunčiami Pirkėjo pranešimai ir (ar) prašymai Tiekėjui yra: andrius@nrgsite.lt.
   7. Bet kokie pranešimai, informacija, dokumentai ar korespondencija dėl Sutarties ar jos vykdymo turi būti įforminama raštu lietuvių kalba ir siunčiama paštu arba įteikiama asmeniškai Sutartyje nurodytais adresais arba šiame Sutarties skyriuje nurodytais elektroninio pašto adresais, išskyrus pridėtinės vertės mokesčio sąskaitas-faktūras ar sąskaitas-faktūras (toliau – sąskaita).
   8. Šalys įsipareigoja nedelsiant pranešti viena kitai raštu apie Sutartyje nurodytų adresų ir šiame Sutarties skyriuje nurodytų atsakingų asmenų duomenų bei elektroninio pašto adresų pasikeitimą. Jei Šalis raštu praneša kitą adresą, nuo to momento pranešimai privalo būti pristatomi naujuoju adresu. Šalis, tinkamai nepranešusi apie šių duomenų pasikeitimus laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais duomenimis.
   9. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti. Jeigu informacija perduodama elektroniniu paštu, ji laikoma tinkamai perduota tik tuo atveju, jeigu Šalis, kuriai skirta tokia informacija, elektroniniu paštu patvirtina jos gavimo faktą.
3. Subtiekimas ir specialistai
   1. Tiekėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys.
   2. Tiekėjas įsipareigoja užtikrinti, kad Sutartį vykdys Pirkime pasiūlyti ir (ar) kvalifikacinius reikalavimus atitinkantys subtiekėjai ir (ar) specialistai. Tiekėjas yra atsakingas už subtiekėjų vykdomą Sutarties dalį, lyg ją vykdytų pats ir privalo užtikrinti, kad subtiekėjai laikytųsi Sutarties nuostatų.
   3. Tiekėjas patvirtina, kad Sutarties vykdymui pasitelks šiuos subtiekėjus:
      1. nepasitelkiami.
   4. Tiekėjas turi teisę Sutarties vykdymui pasitelkti naujus, 3.3 papunktyje nenurodytus subtiekėjus. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Tiekėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
   5. Tiekėjas gali keisti Sutartyje nurodytus subtiekėjus ar specialistus šiame Sutarties skyriuje nustatytais atvejais ir tvarka gavęs Pirkėjo rašytinį sutikimą.
   6. Pirkėjas Sutarties vykdymo metu gali inicijuoti subtiekėjo, numatyto Sutartyje, pakeitimą, raštu nurodydamas tokio keitimo motyvus.
   7. Naujo subtiekėjo pasitelkimą ar Sutartyje nurodyto subtiekėjo keitimą iniciuojanti Šalis turi raštu kreiptis į kitą Šalį ir gauti jos rašytinį sutikimą. Šalis, į kurią kreipėsi, turi atsakyti ne vėliau, kaip per 5 (penkias) darbo dienas ir tik pagrįstais atvejais turi teisę nesutikti su subtiekėjo pakeitimu kitais nei šiame Sutarties skyriuje nustatytais pagrindais.
   8. Subtiekėjas, kurio pajėgumais Tiekėjas rėmėsi, kad atitiktų Pirkimo dokumentuose nustatytus kvalifikacijos reikalavimus, gali būti keičiamas tik šiais atvejais:
      1. kai subtiekėjas bankrutuoja, yra likviduojamas ar susidaro analogiška situacija;
      2. kai subtiekėjas dėl objektyvių priežasčių (pavyzdžiui, subtiekėjui atsisakius vykdyti įsipareigojimus, nutrūkus teisiniams santykiams su Tiekėju ir pan.) nebegali vykdyti visų ar dalies Sutartyje numatytų įsipareigojimų.
   9. Jei subtiekėjui, Pirkimo dokumentuose buvo keliami kvalifikacijos reikalavimai arba reikalavimai dėl pašalinimo pagrindų nebuvimo, arba Tiekėjas rėmėsi subtiekėjo pajėgumais, kad atitiktų Pirkimo dokumentuose nustatytus kvalifikacijos reikalavimus, keičiamas ar naujai pasitelkiamas subtiekėjas turi atitikti atitinkamus Pirkimo dokumentuose nustatytus reikalavimus. Tiekėjas privalo pateikti naujo subtiekėjo kvalifikacijos atitiktį ir pašalinimo pagrindų nebuvimą patvirtinančius dokumentus. Naujas subtiekėjas turi turėti ne žemesnę nei Pirkimo dokumentuose, o jei Pasiūlymas buvo vertintas pagal kainą (sąnaudas) ir kokybę – ir Tiekėjo pateiktame Pasiūlyme nurodytą (į kurią buvo atsižvelgta vertinant pasiūlymą), kvalifikaciją. Jeigu subtiekėjas neatitinka kvalifikacijos reikalavimų ar atitinka bent vieną Pirkimo dokumentuose nustatytą pašalinimo pagrindą (jei taikoma), Pirkėjas reikalauja, kad Tiekėjas pakeistų minėtą subtiekėją reikalavimus atitinkančiu subtiekėju.
   10. Reikalavimai specialistams ir jų keitimui nekeliami.
   11. Šalims sutikus dėl subtiekėjo pakeitimo ar naujo subtiekėjo pasitelkimo, Šalys raštu sudaro susitarimą dėl subtiekėjo pakeitimo. Šis susitarimas yra neatskiriama Sutarties dalis. Naujas subtiekėjas gali pradėti vykdyti jiems Tiekėjo pavestus įsipareigojimus pagal Sutartį ne anksčiau, nei bus pasirašytas šis susitarimas.
4. Sutarties objektas
   1. Tiekėjas įsipareigoja Sutartyje nustatytomis sąlygomis, laikydamasis teisės aktuose įtvirtintų reikalavimų ir geriausios praktikos, perduoti Pirkėjui nuosavybės teise prekes, bei su jomis susijusias paslaugas (toliau – Prekės) kurių detalus aprašymas, jų kokybė, kiekis, pristatymo terminai, tiekimo grafikas, vieta ir kiti kriterijai nustatyti Sutarties 1 priede „Techninė specifikacija“ (toliau – Techninė specifikacija) ir Sutarties 2 priede „Pasiūlymas“ (toliau – Pasiūlymas), o Pirkėjas įsipareigoja Sutartyje nustatytomis sąlygomis priimti Prekes ir apmokėti už jas Sutartyje nustatytomis sąlygomis ir terminais.
   2. Jei Prekių gamintojas nebegamina Pasiūlyme nurodyto modelio Prekių ir Tiekėjas pateikia Pirkėjui tai patvirtinantį gamintojo raštą ar nuorodą į gamintojo oficialiai skelbiamą informaciją, Tiekėjas gali pristatyti Pirkėjui to paties gamintojo kito modelio prekę nei nurodyta Pasiūlyme, atitinkančią Techninės specifikacijos reikalavimus. Jei gamintojas nebegamina Pasiūlyme nurodytų ir Techninę specifikaciją atitinkančių prekių ir Tiekėjas pateikia Pirkėjui tai patvirtinantį gamintojo raštą ar nuorodą į gamintojo oficialiai skelbiamą informaciją, Tiekėjas gali pristatyti Pirkėjui kito gamintojo prekę nei nurodyta Pasiūlyme, atitinkančią Techninės specifikacijos reikalavimus. Šios Prekės turi būti pristatytos už ne didesnę nei Pasiūlyme nurodytą kainą. Norėdamas pasinaudoti šiuo Sutarties punktu, Tiekėjas turi raštu kreiptis į Pirkėją ir gauti jo rašytinį sutikimą.
5. Kaina ir mokėjimo tvarka
   1. Pradinės sutarties vertė yra 5946,28 (penki tūkstančiai devyni šimtai keturiasdešimt šeši eurai 28 ct) Eur be pridėtinės vertės mokesčio (toliau – PVM).
   2. Sutarties kaina yra 5946,28 (penki tūkstančiai devyni šimtai keturiasdešimt šeši eurai 28 ct) Eur be PVMir 1248,72 (vienas tūkstantis du šimtai keturiasdešimt aštuoni eurai 72 ct) Eur PVM, iš viso: 7195,00 (septyni tūkstančiai šimtas devyniasdešimt penki) Eur su PVM.
   3. Į Sutarties kainą įskaičiuoti visi mokesčiai bei visoskitos Tiekėjo patirtos ir (ar) galimos patirti tiesioginės ir netiesioginės išlaidos ir mokesčiai, susiję su Prekių tiekimu, įskaitant, bet neapsiribojant (išskyrus tuos atvejus, kai Pirkimo dokumentuose aiškiai nurodyta, kad tam tikros konkrečios išlaidos neturi būti įskaičiuotos į Sutarties kainą).
   4. Jei Pirkimo dokumentuose nebuvo nurodyta, kad Tiekėjas neturėjo tam tiktų išlaidų įtraukti į kainą, Pirkėjas, gavęs Prekes, turi galėti naudotis jomis pagal įprastą ir (ar) Techninėje specifikacijoje nurodytą paskirtį nepatirdamas papildomų išlaidų.
   5. Sutarčiai taikomos fiksuotos kainos su peržiūra kainodaros taisyklės, numatytos Sutarties 14 skyriuje „Sutarties keitimas“.
   6. Tiekėjas sąskaitas (taip pat ir išankstines sąskaitas, jei taikoma) privalo teikti tik elektroniniu būdu. Elektroninės sąskaitos, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos gali būti teikiamos tik naudojantis informacinės sistemos „E. sąskaita“ priemonėmis (svetainė pasiekiama adresu www.esaskaita.eu). Perkančioji organizacija elektronines sąskaitas faktūras priima ir apdoroja naudodamasi informacinės sistemos „E. sąskaita“ priemonėmis.
   7. Pirkėjas sumoka Tiekėjui už faktiškai pristatytas Prekes:

ne vėliau kaip per 15 dienų nuo atsiskaitymo dokumentų patvirtinimo dienos, iki kol galios Projektų administravimo ir finansavimo taisyklių pakeitimas, patvirtintas LR finansų ministro įsakymu 2020 m. kovo 23 d. Nr. 1K-75 ir bus atšaukta Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“ paskelbta valstybės lygio ekstremalioji situacija;

ne vėliau kaip per 60 dienų nuo atsiskaitymo dokumentų patvirtinimo dienos, nustojus galioti Projektų administravimo ir finansavimo taisyklių pakeitimui, patvirtintam LR finansų ministro įsakymu 2020 m. kovo 23 d. Nr. 1K-75 ir atšaukus Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“ paskelbtą valstybės lygio ekstremaliąją situaciją.

* 1. Ekstremalios situacijos atveju bus nustatyti ne ilgesni apmokėjimo terminai nei Projektų administravimo ir finansavimo taisyklių pakeitimuose, susijusiuose su ekstremalios situacijos paskelbimu.
  2. Tiekėjui avansas nemokamas.
  3. Pirkėjas mokėjimus atlieka pavedimu į Sutarties 19 skyriuje „Šalių juridiniai adresai, rekvizitai ir parašai“ nurodytą Tiekėjo banko sąskaitą (išskyrus 5.12-5.14 papunkčiuose nustatytus atvejus – pavedimai atliekami į trečiųjų asmenų sąskaitas).
  4. Pirkėjas turi teisę neatlikti atitinkamo mokėjimo kol Tiekėjas ištaisys trūkumus jeigu:
     1. išankstinio mokėjimo sąskaitoje (jei taikoma) ar sąskaitoje nenurodytas Sutarties numeris ir jos sudarymo data ar nurodyta neteisinga suma;
     2. sąskaita pateikiama ne Sutartyje numatytomis elektroninėmis priemonėmis;
     3. nepateikiama arba pateikiama Sutarties reikalavimų neatitinkanti avansinio mokėjimo garantija ar laidavimas (jei taikoma);
     4. perduotos Prekės neatitinka Sutartyje nustatytų reikalavimų;
     5. kitais Sutartyje nustatytais atvejais.
  5. Jeigu Tiekėjas Sutarties vykdymui pasitelks subtiekėjus, Tiekėjui sutikus, tarp Pirkėjo, Tiekėjo ir subtiekėjo gali būti pasirašoma trišalė tiesioginio atsiskaitymo su subtiekėju sutartis, kurioje aprašoma tiesioginio atsiskaitymo su subtiekėju tvarka. Pirkėjas ne vėliau kaip per 3 (tris) darbo dienas nuo Sutarties pasirašymo (jei yra žinomi subtiekėjai), arba nuo informacijos apie subtiekėjo pasitelkimą iš Tiekėjo gavimo, raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia Pirkėjui prašymą ir Tiekėjo sutikimą dėl tiesioginio mokėjimo atlikimo jam. Subtiekėjui negali būti mokamas avansas, tiesioginis atsiskaitymas subtiekėjui gali būti atliekamas tik po to, kai Pirkėjas priims Prekes. Kilus ginčui tarp Tiekėjo ir subtiekėjo, jie ginčus sprendžia savarankiškai, Pirkėjui nedalyvaujant. Subtiekėjui išmokėtų sumų dydžiu yra mažinamos Tiekėjui mokėtinos sumos.
  6. Tiekėjas turi teisę sudaryti faktoringo sutartį su finansuotoju, perleisdamas finansuotojui piniginį reikalavimą Pirkėjui pagal šią Sutartį. Tiekėjas negali faktoringo sutartyje susitarti su finansuotoju, kad finansuotojas turi teisę perleisti jam perleistą piniginį reikalavimą pagal šią Sutartį. Tiekėjas, sudaręs faktoringo sutartį su finansuotoju, privalo nedelsiant raštu informuoti apie tai Pirkėją ir pateikti faktoringo sutarties kopiją arba išrašą, o, pateikdamas sąskaitą Pirkėjui, privalo nurodyti, kad pagal pateikiamą sąskaitą yra arba bus perleistas piniginis reikalavimas finansuotojui. Finansuotojui išmokėtų sumų dydžiu yra mažinamos Tiekėjui mokėtinos sumos. Visas išlaidas, susijusias su faktoringo sutarties sudarymu ir piniginio reikalavimo perleidimu pagal faktoringo sutartį, apmoka Tiekėjas.
  7. Tiekėjas turi teisę raštu kreiptis į Pirkėją dėl Pirkėjo tiesioginio atsiskaitymo kitiems tretiesiems asmenims, nei nurodyta Sutarties 5.12 ir 5.13 papunkčiuose, jei tai yra susijęs su šios Sutarties vykdymu (pvz. jei trečiasis asmuo tiekia Tiekėjui Prekes ar jų sudedamąsias dalis, ar yra Prekių gamintojas, ar teikia su Prekėmis susijusias paslaugas pagal Sutartį ir pan. ir nėra laikomas subtiekėju). Pirkėjui sutikus, tarp Pirkėjo, Tiekėjo ir trečiojo asmens gali būti pasirašoma trišalė tiesioginio atsiskaitymo su trečiuoju asmeniu sutartis, kurioje aprašoma tiesioginio atsiskaitymo su trečiuoju asmeniu tvarka. Trečiajam asmeniui negali būti mokamas avansas, tiesioginis atsiskaitymas trečiajam asmeniui gali būti atliekamas tik po to, kai Pirkėjas priims Prekes. Kilus ginčui tarp Tiekėjo ir subtiekėjo, jie ginčus sprendžia savarankiškai, Pirkėjui nedalyvaujant. Trečiajam asmeniui išmokėtų sumų dydžiu yra mažinamos Tiekėjui mokėtinos sumos.

1. Prievolių įvykdymo užtikrinimai
   1. Jeigu Pirkėjas vėluoja sumokėti Tiekėjui priklausančias sumas Sutartyje nustatytais terminais, Tiekėjui pareikalavus, moka Tiekėjui 0,05 (penkių šimtųjų) procentų delspinigius nuo neapmokėtos sąskaitos dydžio, už kiekvieną uždelstą dieną.
   2. Jei Tiekėjas vėluoja pristatyti Prekes arba įvykdyti garantinius įsipareigojimus Sutartyje numatytais terminais, moka Pirkėjui 0,05 (penkių šimtųjų) procentų delspinigius nuo nepristatytų ir (ar) nepataisytų, ir (ar) nepakeistų Prekių vertės už kiekvieną uždelstą dieną. Pirkėjas turi teisę išskaičiuoti netesybų sumą iš Tiekėjui mokėtinų sumų. Pirkėjas neprivalo įrodyti Tiekėjui, kad patyrė nuostolių.
   3. Nutraukus Sutartį ‎15.2 papunktyje nustatytais pagrindais (išskyrus ‎15.2.3 papunktyje numatytą pagrindą), Tiekėjas privalo ne vėliau kaip per 5 (penkias) darbo dienas nuo Pirkėjo pareikalavimo pateikimo dienos sumokėti 10 (dešimt) procentų nuo neįvykdytos Sutarties dalies kainos be PVM
2. Šalių teisės, įsipareigojimai ir atsakomybė
   1. Šalys sutaria ir patvirtina, kad abi susitarė dėl Sutarties sąlygų, turi šioje Sutartyje ir teisės aktuose, taikomuose Prekių tiekimui, nustatytas ir (ar) kylančias iš šios Sutarties esmės teises, pareigas bei atsakomybę, su jomis sutinka ir įsipareigoja jų laikytis.
   2. Šalys įsipareigoja:
      1. vykdant Sutartį visą gautą informaciją naudoti tik su Sutartimi prisiimtų įsipareigojimų vykdymui, užtikrinti iš kitos Šalies gautos ar su Sutarties vykdymu susijusios informacijos konfidencialumą ir jos neplatinti. Konfidencialia informacija pagal Sutartį laikoma visa vykdant Sutartį gauta ir (ar) sužinota informacija apie kitą Šalį, jos darbuotojus, klientus ir pan.Konfidencialumo reikalavimai galioja Sutarties vykdymo metu ir neribotą laiką po jo. Šalis, pažeidusi šiame Sutarties papunktyje nustatytus įpareigojimus, privalo atlyginti kitos Šalies patirtus nuostolius. Šio punkto pažeidimu nebus laikoma atvejai, kai šią informaciją, vadovaujantis teisės aktais, Šalis privalo pateikti teisėsaugos ar kitoms institucijoms, ar paskelbti viešai;
      2. be kitos Šalies sutikimo nenaudoti kitos Šalies pavadinimo, prekių ženklų ar informacijos apie šią Sutartį jokioje reklamoje, leidiniuose ir pan. Ši nuostata galioja Sutarties vykdymo metu ir neribotą laiką po jo.
   3. Tiekėjas taip pat įsipareigoja:
      1. neperduoti savo sutartinių teisių ir pareigų jokiai trečiajai šaliai, išskyrus piniginius reikalavimus, kaip numatyta Sutarties 5.12-5.14 papunkčiuose. Tiekėjas gali pasitelkti subtiekėjus ir (ar) specialistus Sutarties 3 skyriuje „Subtiekimas ir specialistai“ nustatyta tvarka.
      2. nuosekliai vykdyti Sutartį, nustatytu terminu pristatyti Prekes į vietą, jas surinkti, išbandyti ir paleisti, atlikti kitus įsipareigojimus, numatytus Sutartyje ir Techninėje specifikacijoje, įskaitant ir Prekių trūkumų šalinimą. Tiekėjas pasirūpina visa būtina įranga, darbų sauga ir darbo jėga, reikalinga Sutarties vykdymui;
      3. pristatyti Prekes, atitinkančias Techninėje specifikacijoje ir Pasiūlyme nurodytą Prekių būklę, užtikrinant atitiktį tokios rūšies ir tokio naudojimo laiko daiktams įprastai keliamiems reikalavimams;
      4. užtikrinti, kad Sutartį vykdys tik tokią teisę turintys asmenys, jeigu pirkimo vykdymo metu nebuvo tikrinama Tiekėjo kvalifikacija dėl teisės verstis atitinkama veikla arba buvo tikrinama ne visa apimtimi;
      5. laikytis visų galiojančių įstatymų ir kitų teisės aktų nuostatų ir užtikrinti, kad jo darbuotojai jų laikytųsi. Tiekėjas garantuoja Pirkėjui patirtų išlaidų ir (ar) nuostolių atlyginimą, jei Tiekėjas ar jo darbuotojai nesilaikytų įstatymų, teisės aktų reikalavimų ir dėl to Pirkėjui būtų pateikti kokie nors reikalavimai ar pradėti procesiniai veiksmai prieš Pirkėją**.**
      6. užtikrinti, kad vykdydamas Sutartį nepažeis jokių trečiųjų asmenų teisių, įskaitant, bet neapsiribojant intelektinės nuosavybės teisėmis, taip pat atlyginti nuostolius Pirkėjui, atsiradusius dėl bet kokių reikalavimų, kylančių dėl konfidencialumo pažeidimo, autorinių teisių, patentų, licencijų, brėžinių, modelių, prekių ženklų naudojimo, išskyrus atvejus, kai toks pažeidimas atsiranda dėl Pirkėjo kaltės, o taip pat sumokėti visus su tuo sietinus mokesčius ir (arba) galimas baudas ne vėliau kaip per 5 (penkias) darbo dienas nuo Pirkėjo pareikalavimo dienos;
      7. Pirkėjui paprašius, neatlygintinai, per Pirkėjo nustatytą terminą, kuris negali būti trumpesnis nei 5 (penkias) darbo dienos, raštu pateikti išsamią informaciją apie Sutarties vykdymą: pateikti Prekių tiekimo ataskaitą, nurodydamas, kokios Prekės buvo pristatytos, bei pateikdamas papildomą su Prekių teikimu susijusią informaciją;
      8. tinkamai vykdyti kitus įsipareigojimus, numatytus Sutartyje ir galiojančiuose teisės aktuose.
   4. Pirkėjas taip pat įsipareigoja:
      1. priimti Šalių sutartu laiku pristatytas Prekes, jeigu jos atitinka šios Sutarties ir Prekėms taikomus kitus kokybės reikalavimus;
      2. priėmimo metu patikrinti perduodamas Prekes bei Sutartyje nustatytomis sąlygomis pasirašyti Prekių perdavimo-priėmimo dokumentus;
      3. sumokėti Sutarties kainą Sutartyje nustatyta tvarka ir terminais;
      4. bendradarbiauti, suteikti Tiekėjui visą turimą informaciją ir (ar) dokumentus, būtinus tinkamam Sutarties vykdymui;
      5. teikti atsakymus į Tiekėjo klausimus, susijusius su Prekių tiekimu;
      6. tinkamai vykdyti kitus įsipareigojimus, numatytus Sutartyje ir galiojančiuose teisės aktuose.
3. Prekių tiekimo ir priėmimo tvarka
   1. Prekės turi būti pristatytos į Bijūnų g. 10, LT-91223 Klaipėda, suinstaliuotos/surinktos, išbandytos, pateikta visa dokumentacija, suteiktas techninėje specifikacijoje nurodytas personalo apmokymų kursas per 90 (devyniasdešimt) kalendorinių dienų nuo Sutarties įsigaliojimo dienos. Tiekėjas turi suderinti su Pirkėju konkretų Prekių pristatymo terminą (datą, laiką), likus ne mažiau kaip 3 darbo dienoms iki pristatymo dienos*.*
   2. Jeigu Prekes reikia naudoti laikantis tam tikrų taisyklių, Tiekėjas kartu su Prekėmis turi pateikti Pirkėjui naudojimo ir priežiūros instrukcijas lietuvių kalba, kuriose būtų detaliai aprašyta, kaip naudoti, prižiūrėti, reguliuoti ir taisyti bet kurias Prekes ar jų dalis. Kol šios instrukcijos nepateikiamos Pirkėjui, laikoma, kad pateiktos ne visos Prekės.
   3. Prekių perdavimas ir priėmimas įforminamas Prekių perdavimo–priėmimo aktu, kuris pasirašomas Tiekėjo ir Pirkėjo įgaliotų atstovų, jeigu prekės su visais jų priklausiniais, priedais ar dokumentais pristatyti laikantis Sutarties nuostatų. Pirkėjas turi ne vėliau kaip po 5 (penkių) darbo dienų pasirašyti Prekių priėmimo-perdavimo aktą arba atmesti Tiekėjo prašymą pasirašyti Prekių priėmimo-perdavimo aktą, nurodydamas savo sprendimo motyvus bei priemones, kurių Tiekėjas privalo imtis, kad Prekių priėmimo-perdavimo aktas būtų pasirašytas.
   4. Personalo apmokymų paslaugos įforminamos Paslaugų perdavimo-priėmimo aktu, kuris pasirašomas Tiekėjo ir Pirkėjo įgaliotų atstovų, jeigu paslaugos suteiktos laikantis Sutarties nuostatų.
   5. Prekių atsitiktinio žuvimo ar sugedimo rizika pereina Pirkėjui tuo metu, kai Tiekėjas jas perduoda Pirkėjui. Jeigu Tiekėjas pristatė Prekes laikantis Sutarties nuostatų ir apie tai raštu informavo Pirkėją, tačiau Pirkėjas dėl savo kaltės jų nepriėmė, Prekių atsitiktinio žuvimo ar sugedimo rizika pereina Pirkėjui nuo raštu gautos informacijos apie prekių pristatymą momento.
   6. Jei kitaip nesutarta, Pirkėjui nepereina intelektinės nuosavybės teisės, susijusios su Prekėmis ar jų priklausiniais, išskyrus nuosavybės teisę į Prekes.
   7. Tiekėjas yra atsakingas už Pirkėjo Tiekėjui saugojimui, remontui, perdarymui ir pan. perduotų medžiagų, prekių, jų dalių atsitiktinį žuvimą, sugedimą ar pablogėjimą.
   8. Pirkėjas turi teisę patikrinti (išbandyti, atlikti bandymus ar tyrimus) Prekes po priėmimo, prieš apmokėdamas už jas, per kuo trumpiausią įmanomą terminą. Prekių patikrinimo išlaidas, jei tokių yra, apmoka Pirkėjas. Tiekėjas, iš anksto informavęs Pirkėją, turi teisę dalyvauti Prekių patikrinime. Tiekėjas pats apmoka savo patirtas dalyvavimo patikrinime išlaidas (atvykimo į patikrinimą ir kt.). Pirkėjas turi teisę reikalauti, kad Tiekėjas atlygintų patikrinimo išlaidas, jei patikrinimo metu nustatyta, kad Prekės neatitinka joms keliamų reikalavimų.
   9. Pirkėjo atliktas Prekių patikrinimas, priėmimas ir (ar) apmokėjimas už jas nepanaikina Tiekėjo atsakomybės dėl bet kokio Prekių neatitikimo Sutarties reikalavimams, kuris buvo Prekių nuosavybės teisės perėjimo Pirkėjui momentu, net jeigu tas neatitikimas paaiškėja vėliau. Pirkėjas, per protingą laiką, po to, kai neatitikimą pastebėjo ar turėjo pastebėti, privalo apie tai raštu pranešti Tiekėjui ir nurodyti, kokių reikalavimų Prekės neatitinka.
   10. Jeigu perduotos Prekės neatitinka Sutartyje nustatytų kokybės reikalavimų, Pirkėjas turi teisę savo pasirinkimu pareikalauti, kad:
       1. netinkamos kokybės Prekes Tiekėjas pakeistų tinkamos kokybės Prekėmis;
       2. Tiekėjas neatlygintinai per protingą terminą pašalintų ar ištaisytų Prekių trūkumus arba atlygintų Pirkėjo išlaidas jiems ištaisyti arba pašalinti;
       3. Tiekėjas grąžintų sumokėtą kainą ir nutraukti Sutartį, kai netinkamos kokybės daikto pardavimas yra esminis Sutarties pažeidimas.
   11. Jei buvo nustatyta Prekių neatitikimų, ir Tiekėjas jas pakeitė naujomis prekėmis arba pašalino arba ištaisė nustatytus trūkumus, Tiekėjas privalo padengti su Prekių pakeitimus susijusias išlaidas (netinkamų prekių paėmimo, naujų pristatymo ir kt.) ir visas naujų Prekių patikrinimo išlaidas, jei tokių bus.
   12. Jeigu Tiekėjas nepašalina trūkumų arba nepakeičia Sutartyje nustatytų reikalavimų neatitinkančių prekių atitinkančiomis, Pirkėjas turi teisę reikalauti proporcingai sumažinti Sutarties kainą ir mokėti tik už tas Prekes ar jų dalį, kurios atitinka Sutartyje nustatytus reikalavimus.
4. Vėlavimas
   1. Jeigu Tiekėjas supranta, kad vėluos pristatyti Prekes, arba bet kuri Šalis supranta, kad negalės laiku įvykdyti savo įsipareigojimų, ji privalo nedelsiant informuoti kitą Šalį apie vėlavimą ir kokią įtaką tai turės Sutarties vykdymui. Jei vėlavimas yra susijęs su Tiekėjo Prekių pristatymu, tiekėjas turi informuoti koks yra realus prekių pristatymo terminas.
   2. Jeigu Prekės privalo būti sumontuotos ar atlikti kiti veiksmai, ar parengta tam tikra dokumentacija ir pan., vėlavimas atlikti šiuos veiksmus, laikomas Prekių pristatymo vėlavimu.
   3. Už įsipareigojimų vykdymo vėlavimą yra taikomos užtikrinimo priemonės, nustatytos Sutarties 6 skyriuje „Prievolių įvykdymo užtikrinimai“.
5. Garantija
   1. Tiekėjas garantuoja Prekių kokybę bei paslėptų trūkumų nebuvimą. Prekių kokybė privalo atitikti Techninėje specifikacijoje, Sutarties sąlygose pateiktus reikalavimus, taip pat perkamų Prekių pavyzdžius, modelius ar aprašymus, Prekių dydį ir (ar) svorį bei daiktų kokybę nustatančių dokumentų reikalavimus.
   2. Prekėms turi būti suteikiama Techninėje specifikacijoje arba Pasiūlyme nurodyta garantija, jeigu, arba Lietuvos Respublikos teisės aktuose nenustatytas ilgesnis terminas (taikomas tas, kuris yra ilgesnis).
   3. Garantinis laikotarpis pradedamas skaičiuoti nuo prekių perdavimo-priėmimo dokumento pasirašymo dienos. Jeigu Prekių patikrinimo metu Pirkėjas nustatys trūkumų Sutarties reikalavimams, Garantinio laikotarpio skaičiavimo pradžia bus laikoma diena, kai Tiekėjas ištaisys trūkumus.
   4. Garantija turi būti taikoma visiems ir bet kokiems nustatytiems Prekių trūkumams ir gedimams išskyrus tokius trūkumus ir gedimus, kurie atsiranda Pirkėjui pažeidus Prekių eksploatavimo sąlygas, kurios nurodytos Tiekėjo pateiktoje Prekių naudojimo instrukcijoje. Garantija apima ir montavimo, dokumentų, susijusių su Prekėmis, trūkumų ištaisymą, t. y. garantija taikoma visam Techninėje specifikacijoje ir Pasiūlyme nurodytam Pirkimo objektui.
   5. Tiekėjas turi užtikrinti, kad garantinio laikotarpio metu būtų atliktas garantinis remontas arba sugedusios Prekės ar jų dalys pakeistos naujomis. Tiekėjas apmoka visas su garantiniu remontu susijusias išlaidas. Jeigu Tiekėjas per nurodytą terminą nepašalina gedimų arba nepakeičia sugedusių ar turinčių trūkumų Prekių, Pirkėjas, raštu prieš 3 (tris) darbo dienas, informavęs Tiekėją, turi teisę pašalinti Prekių trūkumus savo jėgomis ir savo sąskaita, o Tiekėjas įsipareigoja atlyginti visas Pirkėjo dėl to patirtas išlaidas bei nuostolius.
   6. Jeigu trūkumas ar gedimas atsirado vienoje iš Prekių, ir yra pagrįsta tikimybė, kad toks pats trūkumas yra ar gedimas gali atsirasti ir kitose Prekėse (tipinis trūkumas ar gedimas), Tiekėjas turi pašalinti trūkumus visose pristatytose Prekėse ar sutaisyti visas pristatytas Prekes.
   7. Jeigu Prekės garantiniam remontui turi būti pristatytos į Tiekėjo nurodytą vietą (t. y. garantinis remontas atliekamas ne Pirkėjo patalpose), kuri yra daugiau nei 15 (*penkiolika*) kilometrų nuo Bijūnų g. 10, Klaipėda, arba Pirkėjas patiria papildomų transportavimo išlaidų (pvz. turi pirkti transportavimo ar pervežimo paslaugas), Tiekėjas privalo arba pats paimti ir pristatyti Prekes garantiniam remontui, o suremontuotas grąžinti Pirkėjui, arba kompensuoti Pirkėjui jo patirtas išlaidas.
   8. Net ir pasibaigus garantiniam laikotarpiui, Tiekėjas, gavęs Pirkėjo pranešimą, privalo savo sąskaita pašalinti paslėptus Prekių trūkumus, kurie egzistavo Prekių perdavimo-priėmimo metu, tačiau Pirkėjas pagrįstai negalėjo žinoti apie juos ar jų nustatyti priėmimo ir (ar) patikrinimo ar garantinio laikotarpio metu.
6. Sutarties galiojimas
   1. Sutartis įsigalioja kai Sutartį pasirašo abi sutarties Šalys bei galioja iki visiško sutartinių įsipareigojimų įvykdymo arba Sutarties nutraukimo. Sutartis gali būti pratęsta, jei tai yra numatyta Sutarties 14 skyriuje „Sutarties keitimas“.
   2. Nutraukus Sutartį ar jai pasibaigus, lieka galioti Sutarties sąlygos, susijusios su ginčų nagrinėjimo tvarka, garantija bei atsiskaitymais tarp Šalių pagal šią Sutartį, taip pat visos kitos šios Sutarties sąlygos, kurios pagal savo esmę lieka galioti po Sutarties nutraukimo ar pasibaigimo, arba turi išlikti galioti, kad būtų visiškai įvykdyta ši Sutartis.
   3. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
7. Atsakomybės pagal sutartį netaikymas arba atleidimas nuo atsakomybės
   1. Atsakomybė pagal sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:
      1. dėl nenugalimos jėgos (*force majeure*) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimo Nr. 840 „[Dėl Atleidimo nuo atsakomybės esant nenugalimos jėgos (force majeure) aplinkybėms taisykl](https://www.e-tar.lt/portal/lt/legalAct/TAR.6E3127CAC371)ių patvirtinimo“ patvirtintų taisyklių nuostatos. Jeigu Tiekėjo subtiekėjas susiduria su nenugalimos jėgos aplinkybėmis, remtis šia sąlyga Tiekėjas gali tik tokiu atveju, jei negali pasitelkti kito subtiekėjo nepatirdamas nepagrįstų išlaidų.
      2. dėl Europos Sąjungos valstybių veiksmų – kai prievolę pagal Sutartį įvykdyti neįmanoma dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti.
   2. Šalis, prašanti ją atleisti nuo atsakomybės, privalo pranešti kitai Šaliai raštu apie šiame Sutarties skyriuje nurodytų aplinkybių atsiradimą nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.
   3. Pagrindas atleisti nuo atsakomybės atsiranda nuo kliūties atsiradimo momento arba jeigu apie ją nėra laiku pranešta – nuo pranešimo momento.
8. Taikoma teisė ir ginčų sprendimo tvarka
   1. Šalys, vykdydamos Sutarties įsipareigojimus, vadovaujasi šia Sutartimi ir Pirkimo dokumentais. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.
   2. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.
   3. Šalių tarpusavio prieštaravimai ir nesutarimai sprendžiami derybomis tarp Šalių. Prieštaravimai ir nesutarimai, kurių nepavyksta išspręsti derybomis per 30 (trisdešimt) dienų, sprendžiami Lietuvos Respublikos teisės aktų nustatyta tvarka Lietuvos Respublikos teismuose pagal Pirkėjo buveinės vietą.
9. Sutarties keitimas
   1. Sutarties kaina peržiūrima:
      1. pasikeitus PVM tarifui. Už prekes, pristatytas po naujo PVM tarifo įsigaliojimo, atsiskaitoma taikant sąskaitos išrašymo metu galiojantį PVM tarifą. Ši nuostata taikoma tuomet, jei PVM tarifas keičiasi (didėja arba mažėja) dėl teisės aktų pasikeitimo ir netaikoma, kai PVM tarifas didėja ar atsiranda pareiga jį mokėti dėl nuo Tiekėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Tiekėjas turi įvertinti teikdamas Pasiūlymą ir tokiu atveju Kaina su PVM nebus keičiama. Dėl kitų nei PVM mokesčių pasikeitimo, kaina nebus perskaičiuojama ir keičiama.
   2. Sutarties vykdymas stabdomas šiais atvejais:
      1. Esant 12 skyriuje numatytoms aplinkybėms „Atsakomybės pagal sutartį netaikymas arba atleidimas nuo atsakomybės“ – Sutartis vykdymo terminai stabdomi nuo kliūties atsiradimo momento arba jeigu apie ją nėra laiku pranešta, nuo pranešimo momento ir atnaujinami kai minėtos aplinkybės nebetrukdo vykdyti Sutarties;
      2. esant nuo Pirkėjo priklausančių aplinkybių, dėl kurių Pirkėjas negali priimti Prekių. Pirkėjas turi teisę reikalauti sustabdyti Prekių pristatymą (įskaitant instaliavimą, diegimą ar kt.) iki atitinkamų aplinkybių pasibaigimo. Šiuo atveju Pirkėjas padengia dėl saugojimo priemonių taikymo Tiekėjo papildomai patirtas faktines išlaidas, jeigu sustabdymas trunka daugiau kaip 30 (trisdešimt) dienų ir jeigu Tiekėjas, prieš patirdamas tokias išlaidas, informavo Pirkėją ir nurodė numatomą papildomų išlaidų dydį. Tiekėjas privalo imtis visų priemonių, kad šios išlaidos būtų kuo mažesnės ir pateikti Pirkėjui trečiųjų asmenų išrašytas sąskaitas faktūras;
      3. jei manoma, kad dėl esminių klaidų ar pažeidimų Sutartis tampa negaliojančia, – kad būtų galima patikrinti, ar iš tikrųjų buvo padarytos esminės klaidos ar pažeidimai. Jei įtarimai nepasitvirtina, Sutartis vėl pradedama vykdyti. Esminė klaida ar pažeidimas – tai bet koks Sutarties, galiojančio teisės akto pažeidimas ar teismo sprendimo nevykdymas, atsiradęs dėl veikimo ar neveikimo.
   3. Jeigu Sutartyje numatytų prievolių įvykdymo terminai buvo sustabdyti Sutartyje nustatytais pagrindais, jie atnaujinami pasibaigus sustabdymą lėmusioms aplinkybėms, atsižvelgiant į Šalių gebėjimą toliau vykdyti Sutartį ir, jeigu Sutarties vykdymas buvo sustabdytas ilgiau nei 3 (trims) mėnesiams – į kitos Šalies norą nepriklausomai nuo vėlavimo gauti veiklos rezultatus. Atnaujinus Sutarties vykdymą, neįvykdytos prievolės privalo būti įvykdytos per tiek laiko, kiek buvo jo likę prievolių įvykdymui (Sutarties galiojimui) jų sustabdymo metu.
   4. Tiekėjas saugo Prekes visą jų pristatymo atidėjimo laikotarpį. Jeigu Prekės pristatytos į pristatymo vietą, tačiau atidėtas jų įdiegimas, Pirkėjas privalo imtis visų priemonių Prekėms apsaugoti.
   5. Pirkėjas padengia papildomas išlaidas, patirtas dėl saugojimo priemonių taikymo. Tiekėjui jokios papildomos išlaidos neatlyginamos, jei Sutarties vykdymo sustabdymas yra būtinas: dėl Tiekėjo kokių nors prievolių nevykdymo, dėl įprastinių oro sąlygų pristatymo vietoje, dėl saugumo ar tinkamo Sutarties ar bet kokios jos dalies vykdymo, jei tik ši būtinybė neatsiranda dėl Pirkėjo veiksmų ar neveikimo.
   6. Subtiekėjai ir (ar) specialistai keičiami Sutarties 3 skyriuje „Subtiekimas ir specialistai“ nustatyta tvarka.
   7. Jei atsiranda objektyvios priežastys, dėl kurių Prekių pristatymas laiku tampa neįmanomas, Tiekėjas nedelsdamas, kreipiasi į Pirkėją, pateikdamas motyvuotą prašymą dėl Prekių pristatymo termino pratęsimo. Pirkėjas raštu išreiškia sutikimą pratęsti Prekių pristatymo terminą ir nurodo kokiam terminui arba informuoja Tiekėją, kad šis terminas nebus pratęstas. Prekių pristatymo terminas gali būti pratęstas 1 kartą ne ilgiau kaip 30 (trisdešimt) kalendorinių dienų laikotarpiui.
   8. Esant nuo Pirkėjo nepriklausančių aplinkybių, dėl kurių Pirkėjas negali priimti techninėje specifikacijoje nurodytų personalo apmokymų paslaugų, Pirkėjas turi teisę sustabdyti šių paslaugų priėmimą iki atinkamų aplinkybių pasibaigimo.
   9. Sutarties sąlygų keitimu nebus laikomas Sutarties sąlygų koregavimas Sutartyje numatytais atvejais, jeigu pakeitimo sąlygos buvo aiškiai, tiksliai ir nedviprasmiškai suformuluotos Pirkimo dokumentuose.
   10. Šalis, inicijuojanti Sutarties pakeitimą, pateikia kitai Šaliai raštišką prašymą keisti Sutarties sąlygas bei dokumentus, pagrindžiančius prašyme nurodytas aplinkybes, argumentus ir paaiškinimus, ar jų kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako per 5 (penkias) darbo dienas. Šalims nesutarus dėl Sutarties sąlygų keitimo, Sutartis nekeičiama. Šalims tarpusavyje susitarus dėl Sutarties sąlygų keitimo, Sutarties keitimai įforminami Šalių susitarimu, kuris yra neatskiriama Sutarties dalis.
   11. Visi Sutarties pakeitimai, papildymai ir priedai yra laikomi neatskiriama Sutarties dalimi ir galioja, jeigu jie yra sudaryti raštu ir patvirtinti Šalių įgaliotų atstovų parašais.
10. Sutarties nutraukimas
    1. Sutartis gali būti nutraukta:
       1. abiejų Šalių rašytiniu susitarimu;
       2. vienos iš Šalių iniciatyva, jeigu Sutarties 12 skyriuje „Atsakomybės pagal sutartį netaikymas arba atleidimas nuo atsakomybės“ nustatytos aplinkybės tęsiasi ilgiau kaip 4 (keturis) mėnesius nuo pranešimo apie jas gavimo dienos.
    2. Pirkėjas turi teisę vienašališkai nutraukti Sutartį, jeigu:
       1. paaiškėjo, kad Tiekėjas turėjo būti pašalintas iš Pirkimo procedūros pagal VPĮ 46 straipsnio 1 dalį ar dėl kitų Pirkimo sąlygose nustatytų pašalinimo pagrindų;
       2. paaiškėjo, kad su Tiekėju neturėjo būti sudaryta Pirkimo sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;
       3. Tiekėjas bankrutuoja arba yra likviduojamas, sustabdo ūkinę veiklą arba teisės aktuose nustatyta tvarka susidaro analogiška situacija;
       4. Tiekėjas iš esmės pažeidė sutartį;
       5. Tiekėjas vėluoja pristatyti Prekes daugiau kaip 20 (dvidešimt) kalendorinių dienų;
       6. paaiškėja kitos aplinkybės, dėl kurių Tiekėjas negalės tinkamai vykdyti Sutarties ir (ar) pristatyti Prekių ir Tiekėjas negali pateikti pagrįstų įrodymų, kad Sutartį įvykdys tinkamai.
    3. Tiekėjas gavęs pranešimą iš Pirkėjo dėl Sutarties nutraukimo pagal bet kurią iš 15.2 papunktyje numatytų sąlygų, turi teisę pateikti Pirkėjui rašytinius paaiškinimus per 5 (penkias) darbo dienas nuo pranešimo iš Pirkėjo gavimo dienos.
    4. Pirkėjas, nesant Tiekėjo kaltės, turi teisę vienašališkai nutraukti Sutartį įspėjęs apie tai Tiekėją ne vėliau kaip prieš 30 (trisdešimt) kalendorinių dienų, nepaisydamas to, kad Tiekėjas jau pradėjo ją vykdyti. Šiuo atveju Pirkėjas privalo sumokėti Tiekėjui už iki Sutarties nutraukimo pristatytas Prekes, ir Tiekėjas neturi teisės gauti jokių kitokių kompensacijų.
    5. Tiekėjas, nesikreipdamas į teismą, gali vienašališkai nutraukti Sutartį jeigu:
       1. Pirkėjas ne dėl Tiekėjo kaltės arba Sutarties 12 skyriuje „Atsakomybės pagal sutartį netaikymas arba atleidimas nuo atsakomybės“ numatytų aplinkybių vėluoja atlikti mokėjimą daugiau kaip 20 (dvidešimt) kalendorinių dienų ir jeigu Tiekėjas apie vėlavimą prieš tai raštu pranešė Pirkėjui;
       2. Pirkėjas sustabdė Prekių pristatymo terminus dėl to, kad negali priimti Prekių ir Prekių pristatymo sustabdymas trunka ilgiau, kaip 3 (tris) mėnesius.
    6. Šalis, ketinanti vienašališkai nutraukti Sutartį, prieš 14 (keturiolika) dienų raštu praneša kitai Šaliai apie savo ketinimus ir nustato ne trumpesnį nei 3 (trijų) dienų terminą pranešime nurodytiems trūkumams ištaisyti. Jei kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta nuo termino pasibaigimo dienos.
    7. Nutraukiant Sutartį, Pirkėjas, dalyvaujant Tiekėjui ar jo atstovams, inventorizuoja pristatytas Prekes, atliktus darbus ir pristatytas bei nepanaudotas medžiagas ir parengia jų aprašą. Taip pat parengiama ataskaita apie Sutarties nutraukimo dieną esančią Tiekėjo skolą Pirkėjui ir Pirkėjo skolą Tiekėjui.
11. Sutarties esminiai pažeidimai
    1. Sutarties esminiu pažeidimu bus laikoma:
       1. Sutarties dalykas, įskaitant Prekių modelius;
       2. Sutarties kaina ir kainodaros taisyklės;
       3. Tiekėjo sutartinių įsipareigojimų vykdymo terminas (-ai);
       4. reikalavimai, susiję su Sutarties įvykdymo užtikrinimo pateikimu (pavyzdžiui, pratęsus Prekių tiekimo terminą, nepateikiamas naujas Sutarties įvykdymo užtikrinimas).
    2. Jeigu Sutartis nutraukiama dėl esminio Sutarties pažeidimo arba priimtas Pirkėjo sprendimas, kad Tiekėjas Sutartyje nustatytą esminę Sutarties sąlygą vykdė su dideliais arba nuolatiniais trūkumais ir dėl to Pirkėjas pritaikė Sutartyje nustatytą sankciją arba priimtas teismo sprendimas, kuriuo tenkinamas Pirkėjo reikalavimas atlyginti nuostolius, patirtus dėl to, kad Tiekėjas Sutartyje nustatytą esminę Sutarties sąlygą vykdė su dideliais arba nuolatiniais trūkumais, Pirkėjas ne vėliau kaip per 10 dienų Centrinėje viešųjų pirkimų informacinėje sistemoje Viešųjų pirkimų tarnybos nustatyta tvarka skelbia informaciją apie Sutarties neįvykdžiusį ar netinkamai ją įvykdžiusį Tiekėją (tiekėjų grupės atveju – visus grupės narius), taip pat apie ūkio subjektus, kurių pajėgumais rėmėsi Tiekėjas (jeigu buvo remtasi) ir kurie su Tiekėju prisiėmė solidarią atsakomybę už Sutarties įvykdymą pagal LR viešųjų pirkimų įstatymo 49 straipsnio 5 dalį, jeigu pažeidimas įvykdytas dėl tos Sutarties dalies, kuriai jie buvo pasitelkti.
12. Baigiamosios nuostatos
    1. Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią, po 1 (vieną) egzempliorių Pirkėjui ir Tiekėjui.
    2. Šalys, pasirašydamos Sutartį, patvirtina, kad ją perskaitė, suprato jos turinį ir pasekmes, priėmė ją kaip atitinkančią jų tikslus.
13. Sutarties priedai
    1. Sutartis turi 2 (du) priedus, kurie yra neatskiriama Sutarties dalis:
       1. Priedas Nr. 1 „Techninė specifikacija“;
       2. Priedas Nr. 2 „Pasiūlymas“.
14. Šalių juridiniai adresai, rekvizitai ir parašai

|  |  |  |
| --- | --- | --- |
| **Pirkėjas:** |  | **Tiekėjas:** |
| Klaipėdos valstybinė kolegija  Adresas: Jaunystės g. 1, LT - 91274 Klaipėda  Juridinio asmens kodas 111968056  PVM mokėtojo kodas LT119680515  Banko sąskaitos Nr. LT15 7300 0100 7417 8790  AB bankas “Swedbank”, banko kodas 73000  Tel. Nr. (8 46) 489 132  El. p. [info@kvk.lt](mailto:info@kvk.lt)  Atstovas  Direktorė Gražina Markvaldienė  \_\_\_\_\_\_\_\_\_\_\_\_\_\_  (parašas)  \_\_\_\_\_\_\_\_\_\_\_\_\_\_  (data) |  | UAB „NRG Site“  Adresas: Svajonės g. 21, LT – 94101 Klaipėda  Juridinio asmens kodas 300516920  PVM mokėtojo kodas LT100002118911  Banko sąskaitos Nr. LT 82 7044 0600 0530 5589  Bankas AB SEB Bankas  Banko kodas 70440  Tel. Nr. (8 46) 300 764  El. p. info@nrgsite.lt  Atstovas  Direktorius Andrius Beniušis  \_\_\_\_\_\_\_\_\_\_\_\_\_\_  (parašas)  \_\_\_\_\_\_\_\_\_\_\_\_\_\_  (data) |